విహాన్ లుబ్బే

విహాన్ జోహన్నెస్ లుబ్బే (జననం 22 నవంబర్ 1992) దక్షిణాఫ్రికా క్రికెటర్. ఆయన ఏప్రిల్ 2021లో దక్షిణాఫ్రికా క్రికెట్ జట్టు తరపున అంతర్జాతీయ అరంగేట్రం చేశాడు.  
కెరీర్
విహాన్ లుబ్బే 2015 ఆఫ్రికా టీ20 కప్ కోసం నార్త్ వెస్ట్ క్రికెట్ జట్టులో చోటు దక్కించుకున్నాడు.North West Squad / Players – ESPNcricinfo. Retrieved 31 August 2015. ఆయన ఆగస్టు 2017లో టీ20 గ్లోబల్ లీగ్ మొదటి సీజన్ కోసం నెల్సన్ మండేలా బే స్టార్స్ జట్టులో చోటు దక్కించుకున్నాడు.  అయితే అక్టోబర్ 2017లో క్రికెట్ దక్షిణాఫ్రికా మొదట టోర్నమెంట్‌ను నవంబర్ 2018 వరకు వాయిదా వేసింది, ఆ తర్వాత అది రద్దు చేయబడింది. 

ఆయన జూన్ 2018లో,  2018–19 సీజన్ కోసం హైవెల్డ్ లయన్స్ జట్టులో చోటు దక్కించుకున్నాడు. ఆయన సెప్టెంబర్ 2018లో,  2018 ఆఫ్రికా టీ20 కప్ కోసం నార్త్ వెస్ట్ జట్టులో చోటు దక్కించుకున్నాడు. ఆయన 2018 సెప్టెంబర్ 15న టోర్నమెంట్ గ్రూప్ డిలో లింపోపోపై తన తొలి టీ20 సెంచరీని సాధించాడు. ఆయన 100 పరుగులు చేరుకోవడానికి కేవలం 33 బంతులు మాత్రమే తీసుకున్నాడు,  ఇది ఇప్పటివరకు మూడవ వేగవంతమైన టీ20 సెంచరీగా నిలిచింది. లుబ్బే ఐదు మ్యాచ్‌లలో 173 పరుగులతో టోర్నమెంట్‌లో నార్త్ వెస్ట్ తరపున అత్యధిక పరుగులు చేసిన ఆటగాడిగా నిలిచాడు.  

ఆయన సెప్టెంబర్ 2019లో మ్జాన్సి సూపర్ లీగ్ టోర్నమెంట్ కోసం డర్బన్ హీట్ జట్టులో చోటు దక్కించుకున్నాడు. అదే నెల తరువాత 2019–20 సీఎస్ఏ ప్రావిన్షియల్ టీ20 కప్ కోసం నార్త్ వెస్ట్ జట్టుకు కెప్టెన్‌గా ఎంపికయ్యాడు.  ఆయన జనవరి 2020లో, 2019–20 సీఎస్ఏ 4-రోజుల ఫ్రాంచైజ్ సిరీస్‌లో ఫస్ట్-క్లాస్ క్రికెట్‌లో తన తొలి ఐదు వికెట్ల పడగొట్టాడు.

ఆయన మార్చి 2021లో పాకిస్తాన్‌తో జరిగిన సిరీస్ కోసం దక్షిణాఫ్రికా ట్వంటీ20 అంతర్జాతీయ జట్టులో చోటు దక్కించుకున్నాడు. ఆయన ఏప్రిల్ 10న పాకిస్తాన్‌తో జరిగిన మ్యాచ్‌లో దక్షిణాఫ్రికా తరపున తన టీ20ఐ అరంగేట్రం చేశాడు. అదే నెల తర్వాత, దక్షిణాఫ్రికాలో 2021–22 క్రికెట్ సీజన్‌కు ముందు తూర్పు ప్రావిన్స్ జట్టులో చోటు దక్కించుకున్నాడు. 
మూలాలు

బయటి లింకులు

వర్గం:1992 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా టీ20 క్రికెట్ క్రీడాకారులు